Den Vest-Sjællandske Avis, 1823-03-04
Keiseren har afsendt to Courerer til Vien for at retfærdiggjøre sit Forhold. Han er bleven kronet og Festlighederne i den Anledning have varet i 9 Dage. Men Provinserne Para, Rio Negro og Pianhi paa Staden Parnaiba nær er bleven Portugal troe, Provinsen Angola i Afrika ligeledes; dog er et Partie i den Brasilien hengiven. Bi ville nu vende os til et roeligere og lykkeligere Land i Sydamerika, nemlig Republiken Buenos Ayres som længe har lidt meget af indvortes Uroelighed og som nu endelig har faaet sig en ordnet og god Regiering. Det lovgivende Kammer der har nu bemyndiget Regieringen til at optage et Laan paa 3 til 4 Millioner Dollars i Jnd- eller Udlandet, som skulde bruges til at anlægge en nye Havn og at forbedre den gamle, og til at bygge 4 nye Stæder paa Kysterne eller paa Grændserne Regieringen har indbudet flere Engelske Lærde derhen under meget antagelige Betingelser, nylig har ogsaa Hr. Berau, en duelig Architet, indskibet sig dertil forat føre Opsynet over den Landevei, som skal anlægges langs med Bredden af Plata=Floden; det er desuden hans Bestemmelse at indføre der ethvert Slags Videnskab og Konst. Dette er et Exempel paa, hvorledes Culturen vil tage til i Sydamerika. J Peru er den indvortes Tilstand meget uroelig. Protectoren, General San Martin, havde pludselig indskibet sig paa Fregatten Macedonie i Begyndelsen af August, og man vidste ikke hvor han havde begivet sig hen; det Rygte blev nu udbredet, at han var undveget med 500,000 Dollars; men den 17de kom han igien tilbage til Callao, efter at han i Guayaquil havde havt en Sammenkomst med Bolivar; da han kom tilbage casserede han strax nogle Jndretninger, som man havde truffet i hans Fraværelse; thi man havde afsat hans Statssekretair Monteagudo. Alt er, hedder det, igien bragt tilbage i den gamle Orden; men det er aabenbart, at Protoctoren har næsten mistet al sin Popularitet, og det fornemmelig siden den Efterretning er indløben, at den forrige Vicekonge General la Serna, hvilken, som man siger, skal staae med 12,000 Mand ikke langt herfra, har været saa klog at erklære sig for uafhængig af Spanien. Pisco er allerede, ligesom heele Peru og andre Provinser inde i Landet i hans Magt, og der er kun lidet Tvivl om, at hele Perus Uafhængighed, hvori han hidintil har hindret General St. Martin vil blive bevirket og fuldendet. Rigtigheden heraf bestyrkes ved den Efterretning som man har faaet fra Chill, at General St. Martin har fundet det raadeligt at forlade Lima og begive sig tilbage til Valparaiso, hvor han er ankommen den 13de October forrige Aar. Man læser følgende mærkværdige Proclamation, som han har udstædet, inden han forlod Lima, og som lyder saaledes: Jeg har bivaanet Uafhængigheds Erklæringerne for Staterne Chili og Peru; den Fabne er i min Besiddelse, som Pizarro bar da han undertvang de Jncas Rige, og jeg ophører nu at være en Statsmand. Saaledes ere ti Revolutions- og Krigs Aar blevne rigelig belønnede; hvad jeg lovede Folket da jeg begyndte Krigen, har jeg nu opfyldet, nemlig at gjøre det uafhængigt og at overlade Valget af dets Regiering til det selv. Nærværelsen af en lykkelig Kriger, i hvor uegennyttig han endog er, er foruroeligende for nyeskabte Stater, og paa den anden Side fortørner det mig at høre sige, at jeg ønsker at blive Souverain. Sandelig jeg vil stedse være beredt til at bringe Landets Friehed det sidste Offer; men i Qvalitet af en blot Borger og ikke noget meere. Hvad mit offentlige Forhold angaaer, saa kunne mine Landsmænd (som det altid er Tilfældet) være af en forskjellig Meening: men deres Efterkommere ville sige Sandheden Peruanere jeg efterlader Eder en organiseret National=Repræsentation, skiænke J den en fuldkommen Tillid, saa kunne i synge en Seiersfang, hvis ikke saa vil Anarchiet fortære Eder. Maatte Viisdom vaage over Eders Skjebne og maatte J opnaae den høieste Spidse af Fred og Held. Pueblo libre (den frie Stad) d. 20de Sept. 1822. Jose de S. Martin.